**2019-2020 M. KLAIPĖDOS RAJONO B LYGOS**

**KREPŠINIO PIRMENYBIŲ**

**N U O S T A T A I**

**1. TIKSLAS IR UŽDAVINIAI**

**1.1.** Populiarinti krepšinį rajone.

**1.2.** Propaguoti sveiką gyvenimo būdą.

**1.3.** Kelti sportinį meistriškumą.

**1.4**. Išsiaiškinti pajėgiausias rajono komandas.

**II. VADOVAVIMAS IR VYKDYMAS**

**2.1.** Varžybas vykdo BĮ sporto centras.

**2.2.** Varžybos vykdomos pagal oficialias FIBA krepšinio taisykles ir šiuos nuostatus.

**2.3.** Varžybų vyriausias teisėjas - Valentas Marcinkevičius.

**2.4**. Visus sprendimus susijusius su nuostatuose nenumatytais atvejais priima varžybų vyriausias teisėjas. Vyriausiojo teisėjo sprendimas gali būti skundžiamas. Tokiu atveju yra šaukiamas varžybose dalyvaujančių komandų vadovų pasitarimas. Pasitarimo metu svarstomas skundas ir balsavimo tvarka priimamas neginčijamas sprendimas.

**III. DALYVIAI**

**3.1.** **Varžybose gali dalyvauti tik Klaipėdos rajone deklaruojantys gyvenamąją vietą, arba dirbantys ne mažiau 0.5 etato rajone.**

**3.2.** Esant reikalui varžybų dalyviai privalo pateikti dokumentus, įrodančius jų teisę dalyvauti varžybose (gyvenamoji vieta ar darbo vieta).

**3.3.** Varžybose gali dalyvauti Klaipėdos rajone gyvenantys ir dirbantys krepšinio mėgėjai, išskyrus 3.4. punkte numatytą atvejį.

**3.4.** Už komandas leista žaisti po tris ne rajone gyvenančius ar dirbančius krepšininkus, nežaidžiančius jokioje Lietuvos krepšynio lygoje (išskyrus rajonų ir miestų krepšinio lygas), sumokant papildomą 29 eurų mokestį už kiekvieną. LKL, NKL, RKL, Klaipėdos rajono Aukščiausioje lygoje ir užsienio klubuose registruoti žaidėjai žaisti negalės.

**IV. VYKDYMO VIETA IR LAIKAS**

**4.1.** Varžybos vyks nuo 2019 m. spalio 1 d. pagal varžybų tvarkaraštį, BĮ sporto centro salėje.

**4.2.** Rungtynių tvarkaraštis bus skelbiamas mažiausiai savaitė iš anksto ir nebus derinamas su komandomis, išimtis daroma tik tuo atveju, jei komandos vadovas iš anksto (Prieš mėnesį) pateiks datas, kuriomis negali komanda žaisti, tačiau tai negali būti visą mėnesį ta pati savaitės diena. Pvz. šeštadienis.

**V. KOMANDŲ IR ŽAIDĖJŲ REGISTRAVIMAS**

**5.1.** Varžybose dalyvaujančios komandos privalo pateikti elektroniniu būdu, arba rašytines nurodytos formos pilnai užpildytas vardines paraiškas. Joje turės būti žaidėjo parašas, kuris patvirins žaidėjo atsakomybę už galimus sveikatos sutrikimus, taip pat sutekiantis teise publikuoti žaidėjo nuotraukas internetinėje svetainėje. Paraiškos pateikiamos BĮ sporto centrui, J. Janonio g. 9, tel./faks. 45 52 90, el. p. gargzdusc9@gmail.com, int. adr. [www.gargzdusc.lt](http://www.gargzdusc.lt/). Taip pat komandų vadovai turi padaryti visų žaidėjų nuotraukas (Tinka fotografuotos su telefonu) ir jas atsiųsti iki antrų komandos varžybų. Nuotraukos bus naudojamos naujame interneto puslapyje, kuriame bus skelbiama rungtynių statistika.

**5.2.** Komandos gali registruoti 15 žaidėjų juos reikia registruoti mažiausiai 48 valandos iki 1 komandos varžybų. Paraiškoje nenurodyti asmenys pirmenybėse žaisti negali. Komandos gali pakeisti registruotą žaidėją kitu, tačiau turi sumokėti 29 eur. mokestį.

**5.3.** Sužaidus antrą ratą, bus žaidžiamos atkrintamosios varžybos. Atkrintamųjų varžybų tvarka bus nustatyta po pirmojo rato.

**5.4.** Žaidėjai antrame rate sužaidę mažiau 30 % varžybų, atkrintamose ir finalinėse varžybose žaisti negalės, išskyrus, jei pristatys gydytojo pažymą, pateisinančią nedalyvavimą.

**5.5.** Kiekvienose varžybose žaisti leidžiama 12 žaidėjų.

**VI. VARŽYBŲ VYKDYMO SISTEMA**

**6.1.** Varžybos vykdomos dvejais ratais. **5.3.** Sužaidus antrą ratą, bus žaidžiamos atkrintamosios varžybos. Atkrintamųjų varžybų tvarka bus nustatyta po pirmojo rato.

**6.2.** Žaidėjai antrame rate sužaidę mažiau 30 % varžybų, atkrintamose ir finalinėse varžybose žaisti negalės, išskyrus, jei pristatys gydytojo pažymą, pateisinančią nedalyvavimą.

**6.3.** Kiekvienose varžybose žaisti leidžiama 12 žaidėjų.

**6.4.** Už laimėtas rungtynes komandai skiriami 2 taškai, už pralaimėtas 1 taškas, neatvykimas – 0 taškų, neatvykusiai komandai įskaitomas pralaimėjimas 0 : 20. Komandai vėluojant daugiau kaip 15 min. užskaitomas pralaimėjimas.

**6.5.** Dviem komandom surinkus vienodą taškų skaičių, pirmenybė teikiama jų tarpusavio susitikimo laimėtojui.

**6.6.** Daugiau kaip dviem komandom surinkus vienodai taškų, pirmenybė teikiama komandai, turinčiai daugiausia laimėjimų jų tarpusavio susitikimuose. Jei laimėjimų skaičius vienodas, vietos nustatomos pagal įmestų ir praleistų taškų santykį tarp komandų, turinčių po lygiai taškų tarpusavio susitikimuose.

**6.7.** Varžybų metu bus rašomi statistiniai protokolai.

**6.8.** Žaidimo laikas – 4 kėliniai po 10 minučių, pratęsimas – po 5 minutes.

**6.9.** Komandos privalo žaisti vienodos spalvos apranga su ryškiais standartiniais numeriais, **žaidėjas neturintis tos pačios spalvos marškinėlių ir numerio ant jų - žaisti negali.**

**VII. APRŪPINIMAS, STARTINIS MOKESTIS**

**7.1.** Komandų kelionės ir dalyvavimo varžybose išlaidas apmoka komandiruojančios organizacijos.

**7.2.** Teisėjavimo ir kitas varžybų vykdymo išlaidas apmoka B.Į. sporto centras.

**7.3.** Komandų dalyvaujančių pirmenybėse, startinis mokestis – 87 eur. sumokamas pervedant pinigus į sporto centro sąskaitą iki rugsėjo 25 d. už pirmą ratą. Už antrą ratą mokestis taip pat 87 eur. sumokamas likus savaitei iki antro rato pradžios. Esant galimybei galima sumokėti ir visą mokestį už du ratus iš karto, tai yra 174 eur.

**7.4.** Komandoms nesumokėjus mokesčio iki nurodyto laiko, jos nebus įtraukiamos į varžybų tvarkaraštį. Vyr. teisėjas turi teisę tokią komandą pašalinti iš pirmenybių.

**VIII. APDOVANOJIMAS**

**8.1.** Komanda nugalėtoja apdovanojama BĮ sporto centro įsteigta taure ir diplomu, komandos prizininkės – taurėmis ir diplomais.

**8.2.** Komandos nugalėtojos ir kitų prizinių vietų žaidėjai apdovanojami medaliais.

**IX. BAUDOS. JŲ SKYRIMO TVARKA**

**9.1.** Varžybose dalyvaujančių komandų, žaidėjų bei kitų su varžybomis susijusių asmenų elgesio ir drausmės klausimus sprendžia vyriausiasis varžybų teisėjas.

**9.2.** Komandos narys gavęs techninę pražangą praleidžia kitas vienas varžybas, arba sumoka 14 eurų baudą, pervedant pinigus į Sporto centro sąskaitą ir pervedimo banko išrašo kopiją privalo pateikti iki kitų varžybų pradžios. Gavęs diskvalifikacinę pražangą privalės praleisti 3 artimiausias varžybas arba vyr. teisėjo sprendimu gali būti pašalintas iš pirmenybių. (Išimtis gali būti taikoma, jei techninė pražanga buvo paskirta ne už grubų taisyklių pažeidimą teisėjų, varžovų, žiūrovų atžvilgiu, pavyzdžiui, už pražangos imitaciją). Galutinį sprendimą priima vyr. teisėjas.

**9.3.** Už neetišką elgesį varžovų, žiūrovų ar teisėjų atžvilgiu (grasinimus, smurtą, keiksmažodžius) komandų atstovams, žaidėjams **gali būti skirta žaidėjo ar komandos diskvalifikacija**.

**9.4.** Komanda piktybiškai pažeidinėjanti varžybų nuostatus yra šalinama iš tolimesnių varžybų, o jos rezultatai anuliuojami.

**9.5.** Savo sprendimą dėl pašalinimo vyriausiasis teisėjas pateikia komandos vadovui raštu.

**9.6.** Už kitus pažeidimus, kurie nėra išvardinti šiame reglamente, baudas skiria vyr. teisėjas.

**9.7.** Komanda, pateikusi protestą dėl varžybų baigties, privalės tai pateikti pagal protestų padavimo tvarką, numatytą FIBA taisyklėse, prieš tai sumokant 30 eurų mokestį.

**9.8.** Per 24 val. protestas bus nagrinėjamas komisijos, kurią sudarys varžybų vyr. teisėjas, sporto centro direktoriaus pavaduotojas, kuruojantis pirmenybes, abiejų žaidusių komandų vadovai bei Gargždų sporto centro krepšinio komandos vyr. treneris.

*Visų pirmenybėse dalyvaujančių komandų treneriai ir žaidėjai privalo susipažinti su šiais nuostatais iki varžybų pradžios, komandos vadovas ar treneris patvirtina tai savo parašu vardinėje paraiškoje.*

*\_\_\_\_\_\_\_\_\_\_\_\_\_\_\_\_\_\_\_\_*